ลูกผู้ชายตัวจริง
ใครจะต่อว่าปาก้อนอิฐใส่ สมหมาย ภาษี รมว.คลัง ก็ตาม แต่สุดท้ายก็ต้องยกนิ้วให้ในความใจสู้
14 มี.ค. 2558

โดย...สปาย008
ใครจะต่อว่าปาก้อนอิฐใส่ สมหมาย ภาษี รมว.คลัง ก็ตาม แต่สุดท้ายก็ต้องยกนิ้วให้ในความใจสู้ เพราะลุงหมายเป็นไฟต์เตอร์ตัวจริง 
ไม่ว่าจะเรื่องออกภาษีมรดก ก็โดนหาว่าคิดอะไรไม่ฉลาด เข้าสภาไปก็โดนยำใหญ่ใส่สารพัด มาเจอออกภาษีที่ดินและสิ่งปลูกสร้าง ตอนนี้พูดกันถึงขั้นว่าท่านสมหมาย “โง่” ออกกฎหมายนี้มาฆ่าตัวตายชัดๆ 
ถึงใครจะว่าลุงสมหมายอย่างไร ขุนคลังก็ไม่ถือโกรธแค่บ่นว่า คนรวยในประเทศนี้เก็บภาษียากจริงๆ ท่านสมหมายหนักไปทางบ่นๆๆ แล้วก็ก้มหน้าก้มตาทำงานต่อไป โดยไม่เหวี่ยงวีนใคร ทั้งที่ปกติท่านสมหมายปรี๊ดง่ายหายเร็ว
ใครจะแซะจะถากขาเก้าอี้ยังไง ขุนคลังก็ไม่แคร์ เพราะเจ้าตัวออกปากว่าให้มาทำงานก็ทำเต็มที่ ถ้าจะเกิดอะไรขึ้นก็ไม่เสียใจเพราะทำเต็มที่แล้ว นี่สิลูกผู้ชายตัวจริง!!!!!